ORDE do 18 de decembro de 2001 pola que se acorda a cesión da propiedade de bens mobles, automóbiles, propiedade do Servicio Galego de Saúde a favor dos concellos de Valdoviño (A Coruña) e Viana do Bolo (Ourense).
CONSELLERÍA DE SANIDADE — III. OUTRAS DISPOSICIÓNS — 10/01/2002

O Servicio Galego de Saúde, co fin de de mellora-la prestación da asistencia sanitaria na Comunidade
Autónoma, concedeu permisos de utilización temporal a favor de distintos concellos de varias ambulancias da súa propiedade. Algúns deses vehículos, en virtude do tempo transcorrido, non son útiles na actualidade para a realización de labores de ambulancia e, de acordo co Decreto 42/1998, do 15 de xaneiro, polo que se regula o transporte sanitario, exceden o tempo máximo establecido para o seu destino a fins sanitarios. Por todo iso, os concellos de Valdoviño (A Coruña) e Viana do Bolo (Ourense) solicitan a cesión dos vehículos que utilizan para seren destinados a outros fins que redunden no interese xeral do municipio.
Con este fin, o Servicio Galego de Saúde tramitou o expediente de cesión destes vehículos, de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma galega, e no artigo 96 bis do seu regulamento, aprobado polo Decreto 50/1989, do 9 de marzo, engadido polo Decreto 238/1998, do 24 de xullo (DOG nº 156, do 13 de agosto).
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º.
Acórdase a cesión dos seguintes vehículos a favor dos concellos de Valdoviño (A Coruña) e Viana do Bolo (Ourense):
Vehículo: Talbot.
Matrícula: OR-4773-H.
Concello: Viana do Bolo.
Vehículo: Renault Traffic 900.
Matrícula: LU-3227-S.
Concello: Valdoviño.
Artigo 2º.
a) A cesión queda sometida ás seguintes cláusulas:
Os bens cedidos destinaranse a fins de utilidade pública ou interese social do concello, tal e como esixe o artigo 96 bis do Decreto 50/1989 e 35 bis da Lei 3/1985, do patrimonio da Comunidade Autónoma.
b) Coa cesión outorgará ó concello a propiedade do vehículo, comprometéndose este a realizar ante a Xefatura Provincial de Tráfico os trámites precisos para o cambio da titularidade do vehículo.
c) Os bens cedidos destinaranse a outros fins de utilidade pública ou interese social do concello, debendo o concello proceder a retirar do vehículo todo anagrama ou rotulación que puidera identificalo como vehículo sanitario, así como a aboa-los gastos que puidera orixina-la transformación do dito vehículo.
Artigo 3º.
A cesión formalizarase mediante acta subscrita polo director xeral da División de Recursos Económicos
do Sergas e o órgano competente dos distintos concellos, debendo constar nela o acordo de cesión e a aceptación do cesionario.
Disposición derradeira
Primeira.-O Servicio Galego de Saúde, a través de seu órgano competente, realizará os trámites necesarios para a efectividade de canto se dispón na presente orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de decembro de 2001.
José María Hernández Cochón
Conselleiro de Sanidade e presidente do Servicio Galego de Saúde